คลังฟันธง ครึ่งปีหลัง ศก.วิ่งฉิว
คลังมั่นใจเศรษฐกิจครึ่งปีหลังขยายตัวสูง ได้แรงส่งจากงบกลางปี 1.9 แสนล้านนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า เศรษฐกิจไทยปี 2560 จะขยายตัวได้ตามที่ประมาณการไว้ 3.6% เนื่องจากการเร่งรัดการเบิกจ่ายงบกลางปี 1.9 แสนล้านบาท คาดว่าจะเบิกจ่ายได้ในปีนี้ไม่น้อยกว่า 60% ถึงแม้ว่าการเบิกจ่ายงบลงทุนของหน่วยงานรัฐบาลจะมีบางโครงการล่าช้า แต่ก็มีการเร่งลงทุนของรัฐวิสาหกิจด้านพลังงานมาชดเชยนอกจากนี้ ค่าเงินบาทที่แข็งค่าขึ้น ยังอยู่ในกรอบที่กระทรวงการคลังประมาณการไว้ทั้งปี 35.75 บาท/เหรียญสหรัฐ จึงไม่กระทบกับการขยายตัวของเศรษฐกิจอย่างมีนัยสำคัญ&#8220;การขยายตัวเศรษฐกิจไทยไตรมาสแรกออกมาดี จากการส่งออกที่ดีต่อเนื่อง ขยายตัวได้มาก 2 เดือนแรกของปี แม้ว่าในเดือน มี.ค.ที่ผ่านมาจะขยายตัวติดลบ 2.8% แต่เมื่อตัดสินค้าทองคำและอากาศยานออกไป จะเห็นว่าการส่งออกขยายตัวได้ถึง 8.5% โดยเศรษฐกิจในครึ่งปีหลังจะขยายตัวได้มากกว่าครึ่งปีแรก และทั้งปีขยายตัวได้ 3.6%&#8221; นายกฤษฎา กล่าวผู้อำนวยการ สศค. กล่าวว่า เศรษฐกิจไทยปีนี้มีโอกาสที่จะขยายตัวได้ถึง 4% หากการส่งออกขยายตัวได้ต่อเนื่องเหมือน 2 เดือนแรกของปี และก
31 มี.ค. 2560

คลังมั่นใจเศรษฐกิจครึ่งปีหลังขยายตัวสูง ได้แรงส่งจากงบกลางปี 1.9 แสนล้านนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า เศรษฐกิจไทยปี 2560 จะขยายตัวได้ตามที่ประมาณการไว้ 3.6% เนื่องจากการเร่งรัดการเบิกจ่ายงบกลางปี 1.9 แสนล้านบาท คาดว่าจะเบิกจ่ายได้ในปีนี้ไม่น้อยกว่า 60% ถึงแม้ว่าการเบิกจ่ายงบลงทุนของหน่วยงานรัฐบาลจะมีบางโครงการล่าช้า แต่ก็มีการเร่งลงทุนของรัฐวิสาหกิจด้านพลังงานมาชดเชยนอกจากนี้ ค่าเงินบาทที่แข็งค่าขึ้น ยังอยู่ในกรอบที่กระทรวงการคลังประมาณการไว้ทั้งปี 35.75 บาท/เหรียญสหรัฐ จึงไม่กระทบกับการขยายตัวของเศรษฐกิจอย่างมีนัยสำคัญ“การขยายตัวเศรษฐกิจไทยไตรมาสแรกออกมาดี จากการส่งออกที่ดีต่อเนื่อง ขยายตัวได้มาก 2 เดือนแรกของปี แม้ว่าในเดือน มี.ค.ที่ผ่านมาจะขยายตัวติดลบ 2.8% แต่เมื่อตัดสินค้าทองคำและอากาศยานออกไป จะเห็นว่าการส่งออกขยายตัวได้ถึง 8.5% โดยเศรษฐกิจในครึ่งปีหลังจะขยายตัวได้มากกว่าครึ่งปีแรก และทั้งปีขยายตัวได้ 3.6%” นายกฤษฎา กล่าวผู้อำนวยการ สศค. กล่าวว่า เศรษฐกิจไทยปีนี้มีโอกาสที่จะขยายตัวได้ถึง 4% หากการส่งออกขยายตัวได้ต่อเนื่องเหมือน 2 เดือนแรกของปี และการลงทุนภาคเอกชนลงทุนเร็วจากมาตรการกระตุ้นให้ลดหย่อนภาษีได้ 1.5 เท่า รวมถึงงบกลางปีเร่งเบิกจ่ายได้มากกว่า 60% ที่กระทรวงการคลังคาดการณ์ไว้นายเชาว์ เก่งชน กรรมการผู้จัดการศูนย์วิจัยกสิกรไทย กล่าวว่า ได้คงประมาณการผลิตภัณฑ์มวลรวมประเทศ (จีดีพี) ปี 2560 ไว้ที่ 3.3% แต่ได้ปรับปรุงรายละเอียด โดยเพิ่มคาดการณ์การส่งออกขยายตัวเป็น 2% จาก 0.8% เป็นผลจากความต้องการสินค้าไทยเพิ่มขึ้นและราคาสินค้าสูงขึ้น ได้ลดคาดการณ์ลงทุนภาคเอกชนลงมาติดลบ 1.5% จากเดิมบวก 2.8% เพราะโครงการลงทุนภาครัฐไม่แน่นอน จึงทำให้นักลงทุนชะลอดูความชัดเจนก่อนตัดสินใจอย่างไรก็ดี เศรษฐกิจครึ่งปีหลังจะดีกว่าครึ่งปีแรก เพราะปัจจัยสนับสนุนไปกระจุกอยู่ในครึ่งปีหลัง ทั้งเม็ดเงินเบิกจ่ายของรัฐและงบกลางปีที่เริ่มไตรมาส 3 การท่องเที่ยวช่วงไฮซีซั่น รวมทั้งการลงทุนเอกชนที่เข้าโปรแกรมลดหย่อนภาษีที่น่าจะเริ่มลงทุนจริงในท้ายปีเช่นกัน ดังนั้นจึงมองจีดีพีครึ่งปีแรกโต 3.1% และครึ่งปีหลังโตกว่าครึ่งปีแรกอยู่ที่ 3.4%